*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2018. gada 7. augusta noteikumos Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība”**

*Izdoti saskaņā ar*

*Reģionālās attīstības likuma*

*14. panta 2. punktu*

Izdarīt Ministru kabineta 2018. gada 7. augusta noteikumos Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība” (Latvijas Vēstnesis, 2018, 160., 226. nr.; 2019, 172. nr.) šādus grozījumus:

1. Izteikt 4.1.3. apakšpunktu šādā redakcijā:

“4.1.3. tā ir atgriezusies no mītnes valsts uz pastāvīgu dzīvi Latvijā pēc ilgstošas prombūtnes ne agrāk kā gadu pirms projekta iesniegšanas dienas vai plāno to darīt līdz līguma noslēgšanai par remigrācijas atbalsta pasākuma finansējuma saņemšanu. Atgriešanos apliecina viens no šiem veidiem:

4.1.3.1. Iedzīvotāju reģistrā esošā informācija par personas deklarēto vai reģistrēto dzīvesvietu Latvijā;

4.1.3.2. Latvijā veiktie iedzīvotāju ienākuma nodokļa maksājumi un valsts sociālās apdrošināšanas obligātās iemaksas;”

2. Izteikt 4.6. apakšpunktu šādā redakcijā:

“4.6. ilgstoša prombūtne – nepārtraukta prombūtne, kas ir ilgāka par trim gadiem kopš pēdējās aizbraukšanas reizes (pēdējā aizbraukšanas reize neattiecas uz diasporas pārstāvjiem, kuri ir dzimuši ārvalstīs). Ilgstošu prombūtni apliecina viens no šiem veidiem:

4.6.1. Iedzīvotāju reģistrā esošā informācija par personas deklarēto vai reģistrēto dzīvesvietu Latvijā;

4.6.2. mītnes valstī veiktie iedzīvotāju ienākuma nodokļa maksājumi vai valsts sociālās apdrošināšanas obligātās iemaksas, kas atbilst ilgstošās prombūtnes periodam un pilna darba laika slodzei mītnes valstī un ko var apliecināt ar izziņu no mītnes valsts nodokļu administrēšanas iestādes;

4.6.3. mītnes valsts iedzīvotāju reģistra izsniegta izziņa, kas apliecina ilgstošu prombūtni ārpus Latvijas.”

3. Svītrot 5. punktu.

4. Papildināt noteikumus ar 19.1 punktu šādā redakcijā:

“19.1 Ja remigrācijas atbalsta pasākuma finansējuma saņēmējs pēdējo trīs gadu periodā līdz projekta iesniegšanai Latvijā ir veicis iedzīvotāju ienākuma nodokļa vai valsts sociālās apdrošināšanas obligātās iemaksas, šo noteikumu 19.2. apakšpunktā minētajam prognozētajam kopējam maksājumam ir jābūt kā pieaugumam pret veikto maksājumu apjomu pēdējo trīs gadu periodā līdz projekta iesniegšanai.”

5. Papildināt noteikumus ar 35. punktu šādā redakcijā:

“35. Valsts ieņēmumu dienests sniedz plānošanas reģionam tā rīcībā esošās ziņas par remigrācijas atbalsta pasākuma dalībnieku veiktajiem iedzīvotāju ienākuma nodokļa maksājumiem un valsts sociālās apdrošināšanas obligātajām iemaksām.”

|  |  |
| --- | --- |
| Ministru prezidents | Arturs Krišjānis Kariņš |
| Vides aizsardzības un reģionālās attīstības ministrs | Juris Pūce |